Magánszemélyek kommunális adója
Az adó tárgya:
· magánszemély tulajdonában lévő lakás és nem lakás céljára szolgáló épület, épületrész, a vállalkozási célra hasznosított épület, vagy épületrész kivételével
· belterületi beépítetlen földrészlet (telek)
· a nem magánszemély tulajdonában álló lakás bérleti joga (szolgálati lakás, önkormányzati, vállalati bérlakás)
Az adó alanya:
· Aki a naptári év első napján a lakás, épület, épületrész, telek tulajdonosa,
· Több tulajdonos esetén a tulajdonosok tulajdoni hányadaik arányában adóalanyok, (lehetőség van azonban valamennyi tulajdonos által írásban megkötött és az adóirodához benyújtott megállapodás alapján ettől eltérni. A tulajdonostársak közül bárki magára vállalhatja az adó megfizetését)
· Aki az önkormányzat területén nem magánszemély tulajdonában álló lakás bérleti jogával rendelkezik (szolgálati lakásban, önkormányzati bérlakásban lakik)
Mentes az adó alól: 
· a külterületi ingatlan felépítménye,
· az építési tilalom alatt álló belterületi földrészlet,
· az a magánszemély, aki az adóévben a 70. életévét betölti, a következő év első napjától
· az ingatlan-nyilvántartás szerint egy helyrajzi számon nyilvántartott lakáson kívül a nem lakás céljára szolgáló építmények (garázs, műhely, nyári konyha, melléképület), abban az esetben, ha a lakóingatlan után kommunális adófizetési kötelezettség áll fenn
Az adó mértéke: 7.700 Ft/adótárgy
Bevallás határideje: legkésőbb az ingatlan tulajdonjogának (haszonélvezetének, bérleti jogának) megszerzését követő 15 napon belül
A befizetés határideje:
· I. félév március 16
· II. félév szeptember 15
Az eljárás jogi alapjai:
· Az adózás rendjét szabályozó többször módosított 2017.évi CL törvény
· Az adóigazgatási rendtartásról szóló 2017. évi CLI. törvény (Air.)
· A helyi adókról szóló többször módosított 1990. évi C. törvény
· Ajak Város Önkormányzata Képviselő–testületének a magánszemélyek kommunális adójáról szóló 12/2015.(XI.26.) önkormányzati rendelete
· Az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény (Eüsztv.)

